open-index/open-wikipedia-markdown huggingface dataset:
Jalkapallo kesäolympialaisissa 1924

**[[Kesäolympialaiset 1924|Pariisin olympialaisten 1924]] jalkapalloturnaukseen** osallistui 22 maata, mikä oli uusi osanottajaennätys. Ensimmäisenä eteläamerikkalaisena maana olympiaturnaukseen osallistui Uruguay, joka voitti lopulta koko turnauksen.

Dramatiikkaa koettiin ensimmäisestä kierroksesta lähtien. Suursuosikkina jopa loppuotteluun pidetty Espanja kärsi tappion Italialle Pedro Vallanan puskettua pallon oman maalin vasemmasta nurkasta sisään ottelun viimeisillä minuuteilla. Olympiavoittoa puolustanut Belgia kärsi todellisen selkäsaunan Ruotsia vastaan ottelussa, jossa ruotsalaisilta tuntui onnistuvan kaikki mitä he yrittivät. Semifinaalissa Alankomaat kiusasi Uruguayta aina toisen jakson 17. minuutille, ennen kuin eteläamerikkalaiset onnistuivat tasoituksessaan ja lopulta rangaistuspotkumaalilla käänsivät ottelun voitokseen. Sveitsi onnistui kääntämään tiukat ottelut edukseen ja etenemään loppuotteluun, jossa sillä ei ollut juurikaan nokan koputtamista Uruguayta vastaan. Pelin päätteeksi molemmat joukkueet kiersivät kentän yleisöä kiitellen ja hävisivät pukuhuoneisiinsa.

## Ottelut
### 1. kierros

----

----

----

----

----

### 2.kierros

----

----

----

----

----

----

----

### Puolivälierät

----

----

----

### Välierät

----

### Pronssiottelu

----

### Loppuottelu

### Ottelukaavio

## Lähteet
Délinquant

__NOTOC__
**Délinquant** on LIM:nin kolmas sooloalbumi, jonka hän julkaisi oman levy-yhtiönsä Tous Illicites Productionin kautta 22. lokakuuta 2007. Poikkeuksena edelliseen albumiin Délinquant on tupla-albumi, jossa vieraili muun muassa Samira, Cens Nino, Boulox, Zahouania ja Cheb Abdel.

## Kappaleet

### CD 1
# Intro
# En bas de chez moi (feat. Samira)
# Mon discours (feat. Samira)
# On veut tous s'en sortir (feat. Cens Nino & Boulox)
# Si on reussit (feat. Zeler)
# Pour vivre (feat. Cheb Abdel)
# On vit comme des bandits (feat. Denver)
# Mon mec s'est fait peter (feat. Boulox, Samira, Aty.k)
# Violences conjugales (feat Samira) 
# Tout etait calcule (feat. Zeler, Aty.k)
# J'remercie (feat. r.a.t) 
# J'ai trop (feat. Boulox, Mo'vez Lang)
# Dans mon ghetto (feat. Samira) 
# Son sombre
# Freestyle tous illicites (feat. Boulox, les generaux salem et ismaili, Fantom, Neoklash, Kayzer, Kadillac, Dam16, Moha)
# Fait fumer

### CD 2
# Intro (feat. Samira)
# Fout la merde (feat. Samira)
# Ou sont passes nos reves (feat. Cens Nino, Boulox, Mo'vez Lang, Samira) 
# J'aimerai tant me repentir 
# On en a marre de ramer (feat. Zahouania)
# Dis leur (feat. r.a.t) 
# J'ai mal au coeur 
# L'Ecole des trafiquants (feat. Samira) 
# Jour et nuit ca vend de la hi (feat. les generaux salem et ismaili, Samira) 
# On est tous crames 
# Vive nos batiments (feat. Karl'1)
# Mec de tess (feat. r.a.t)
# Mes freres en ont marre (feat. Melchius)
# Je rap (feat. Boulox)
# Freestyle tous illicites (feat. Boulox, Zeler, Big Boss, Kayzer, Fantom, les generaux salem et ismaili, Karl'1, Xtenzo, Moha, Sir doum's, Denver, Mimoun, Neoklash, Cheb Abdel)
# Que dieu me pardonne (feat. r.a.t)

## Listasijoitukset

## Lähteet
Mäntymittari

**Mäntymittari** (*Bupalus piniarius*) on keskikokoinen mittariperhonen. Se on paha metsätalouden tuhohyönteinen, mutta Suomessa mittarien aiheuttamat tuhot ovat jääneet pieniksi. Itä-Suomessa suoritettiin 1950-luvun lopulla mäntymittarin torjumiseksi laajoja DDT-ruiskutuksia. Laji aiheutti huomattavia metsätuhoja myös 1980-luvun alkupuolella.

## Koko ja ulkonäkö

Koiras ja naarasperhoset eroavat ulkonäöltään jonkin verran. Koiraiden siivet ovat mustavalkoiset ja tuntosarvet sulkamaiset. Siipien kärjet ja etureuna ovat tummemmat kun valkoinen pohjaväri näkyy enimmäkseen siipien keskiosassa ja lähempänä siipien tyviä. Naaraiden väritys on jakautunut samaan tapaan, mutta pohjaväri on ruskeankeltainen ja tummemmat alueet ovet vaihtelevan ruskeita. Lepäävä perhonen pitää siipiään päiväperhosmaisesti pystyssä toisiaan vasten. Siipiväli on 30&ndash;40 mm, naaraat ovat koiraita kookkaampia.

Toukka on vihreä ja pitkittäisraidallinen. Muiden mittariperhostoukkien tapaan se liikkuu "mittaamalla".

(MHNT) Bupalus piniaria - Kosov Slovaquie - Male dorsal.jpg|*Bupalus piniaria* ♂ 
(MHNT) Bupalus piniaria - Kosov Slovaquie - Male ventral.jpg| ♂ △
(MHNT) Bupalus piniaria - Kosov Slovaquie - Female dorsal.jpg|*Bupalus piniaria*♀  
(MHNT) Bupalus piniaria - Kosov Slovaquie - Female ventral.jpg| ♀ △


## Levinneisyys ja lentoaika
Suomessa mäntymittaria tavataan pohjoisinta Lappia lukuun ottamatta. Täysikasvuisia perhosia tavataan kesäkuun alusta heinäkuulle.

## Elinympäristö ja elintavat
Mäntymittari viihtyy parhaiten kuivilla, sulkeutuneilla mäntykankailla. Aikuiset perhoset lentävät aurinkoisina päivinä puiden latvustoissa. Toukat ovat enimmäkseen yöaktiivisia ja syövät neulasiin pitkiä uurteita, minkä seurauksena vahingoittunut neulanen ruskettuu ja kuolee. Mäntymittarin toukkien aiheuttamat tuhot leviävät puussa latvuksesta alaspäin ja vaikka puu yleensä selviää yhden kesän hyökkäyksestä, useampi peräkkäinen mäntymittarivuosi on usein puulle kohtalokas. Syksyllä toukat laskeutuvat silkkirihman varassa maahan ja koteloituvat maaperään. Laji talvehtii kotelona.

## Ravintokasvi
Toukan ravintokasvina toimii mänty (*Pinus sylvestris*).

## Lähteet

## Aiheesta muualla
*Laji.fi: Mäntymittari (''Bupalus piniarius'')
*Perhostutkijainseura: Mäntymittari (''Bupalus piniarius'') 
*University of Michigan, Animal Diversity Web (ADW): Bupalus piniarius 
*Pherobase: Semiochemicals of Bupalus piniarius, the Bordered white 
*Centre for Agriculture and Biosciences International (CABI): Bupalus piniarius (pine looper moth)
Chris Seitz

**Christopher ”Chris” Seitz** (s. 12. maaliskuuta 1987 San Luis Obispo, Kalifornia, Yhdysvallat) on yhdysvaltalainen jalkapalloilija, pelipaikaltaan maalivahti. Hän edustaa Major League Soccerin Dallasia.

## Seurajoukkueura

Seitz pelasi kausina 2005–2006 University of Marylandin yliopistojoukkueessa Maryland Terrapinsissä. Hän voitti joukkueen kanssa  vuonna 2005, jolloin hänet valittiin myös mestaruusturnauksen viimeisen vaiheen eli College Cupin parhaaksi puolustavaksi pelaajaksi. Kahden kauden aikana hän torjui joukkueelle 16 nollapeliä ja 28 voittoa 36 ottelussa.

MLS-joukkue Real Salt Lake varasi Seitzin vuoden 2007 MLS SuperDraft -varaustilaisuudessa numerolla neljä. Hän edusti seuraa kolmen kauden ajan, mutta toimi lähinnä Nick Rimandon varamiehenä. MLS-debyyttinsä hän teki 30. huhtikuuta 2007 ottelussa Colorado Rapidsiä vastaan. Real Salt Laken mestaruuskaudella 2009 Seitz pelasi neljässä runkosarjaottelussa. Kauden aikana hän pelasi myös lainalla USL First Divisionin Cleveland City Starsissa ja Portland Timbersissä.

Kaudeksi 2010 Seitz siirtyi MLS:n tulokasjoukkue Philadelphia Unioniin. Hän aloitti kauden Philadelphian ykkösmaalivahtina ja oli avauskokoonpanossa joukkueen MLS-ensiesiintymisessä Seattle Soundersiä vastaan 25. maaliskuuta 2010, mutta menetti epävarmojen ja epätasaisten otteiden jälkeen asemansa Brad Knightonille kauden lopulla. Kauden päätyttyä Philadelphia ei käyttänyt hänen sopimuksessaan ollutta jatko-optiota.

Joulukuussa 2010 Seitz siirtyi hänet MLS Re-Entry Draft -varaustilaisuudessa varanneen Seattle Soundersin kautta Dallasiin.

## Maajoukkueura

Seitz pelasi neljä ottelua alle 20-vuotiaiden MM-kilpailuissa vuonna 2007. Vuonna 2008 hän kuului Yhdysvaltain olympiajoukkueeseen Pekingin olympialaisissa.

## Lähteet

## Aiheesta muualla

* Chris Seitzin esittely FC Dallasin sivustolla  
* Chris Seitzin esittely Major League Soccerin sivustolla
Jerry Adler (huuliharpisti)

**Hilliard Gerald ”Jerry” Adler** (30. lokakuuta 1918 Baltimore, Maryland, Yhdysvallat – 13. maaliskuuta 2010 Ellenton, Florida) oli yhdysvaltalainen huuliharpisti, jonka musiikki on tullut tunnetuksi useiden elokuvien ääniraidoilta. Hänen isoveljensä Larry Adler oli myös tunnettu huuliharpisti.

## Tausta
Hilliard Gerald Adler syntyi Baltimoressa. Hän voitti paikallisen teatterin kykykilpailun 13-vuotiaana. Hänen Larry-veljensä oli voittanut saman kilpailun viisi vuotta aiemmin samalla kappaleella, Beethovenin G-duuri Menuetilla. Palkinnon ansiosta Adler sai esiintyä teatterin vetonaulan, Red Skeltonin kanssa viikon ajan. Joitakin vuosia myöhemmin Manhattanilla Jerry Adler onnistui hankkimaan koe-esiintymisen Paul Whitemanille ja alkoi pian soittaa hänen orkesterinsa mukana Palacessa.

Soolouransa alun jälkeen hän värväytyi armeijaan, jossa hänet sijoitettiin viihdytysjoukkoihin Santa Anaan, Kaliforniaan. Hän esiintyi Moss Hartin Broadway-tuotannossa nimeltä *Winged Victory*, joka kertoi lentäjien koulutuksesta. Vuonna 1944 hän oli mukana myös näytelmän elokuvaversiossa, jonka ohjasi George Cukor. Innokkaana matkustamaan Adler liittyi vapaaehtoisena pieneen viihdytysryhmään nimeltä *Winged Pigeons*, joka kiersi viihdyttämässä amerikkalaisjoukkoja useilla Tyynenmeren saarilla sodan loppupuolella.

## Ura
Larry-veljen omistautuessa klassiselle musiikille Jerry pysyi viihdemusiikin alueella. Hän oli kysytty huuliharpisti elokuvissa 1940-luvulta lähtien ja vielä koko 1960-luvun ajan. Adler esiintyy muun muassa elokuvien *[[Shane (elokuva)|Shane]]*, *[[Sheriffi (elokuva)|Sheriffi]]*, *[[Alamo (vuoden 1960 elokuva)|Alamo]]*, *[[Komedia meistä ihmisistä]]*, *[[Maija Poppanen (elokuva)|Maija Poppanen]]* ja *[[My Fair Lady]]* ääniraidoilla.

Hän koulutti myös elokuvanäyttelijöitä, kuten James Stewartia, Van Johnsonia ja Kirk Douglasia, näyttelemään huuliharpunsoittoa oman soittonsa kuuluessa taustalla.

1950-luvun alusta lähtien Jerry Adler esiintyi vakituisesti risteilyaluksilla kymmenien vuosien ajan. 1980-luvulta lähtien hän esiintyi enimmäkseen Floridassa erilaisissa viihdeorkestereissa, jotka soittivat tavallisesti muun muassa George Gershwinin musiikkia.

## Yksityiselämä
Adler avioitui vuonna 1947 Sylvia Gandelin kanssa, joka kuoli 1990. Hänen toinen vaimonsa Jean Ruppa kuoli 2009. Ensimmäisestä avioliitostaan hänellä oli poika ja tytär. Larry-veli kuoli vuonna 2001. Loppuelämänsä Adler asui Sarasotassa, Floridassa. Hän kuoli eturauhassyöpään.

## Kirjallisuutta
Adlerin muistelmat nimeltä *Living From Hand to Mouth* julkaistiin vuonna 2005.

## Lähteet
Kakolan jätevedenpuhdistamo

**Kakolan jätevedenpuhdistamo** on Turun VIII kaupunginosassa Kakolanmäkeen kallion sisälle rakennettu jätevedenpuhdistamo. Se puhdistaa 300&nbsp;000 asukkaan jätevedet ja on Suomen kolmanneksi suurin jätevedenpuhdistamo. Se korvasi viisi vanhaa jätevedenpuhdistamoa valmistuttuaan vuonna 2008. Jätevedenpuhdistamon rakentaminen, louhiminen ja varustaminen siirtoviemäreineen maksoi 128 miljoonaa euroa. Puhdistamon palveluntuottajana toimii Turun seudun puhdistamo Oy, joka on kymmenen kunnan omistama.

Uuden puhdistamon ansiosta Turun seudun jätevesien aiheuttama kuormitus mereen vähenee 30–50&nbsp;%, koska jätevedet puhdistetaan tehokkaasti. Jätevesien lika-aineet poistetaan puhdistusprosessi lietteenä ja toimitetaan Topinojan biokaasulaitokselle. Biokaasu hyödynnetään kaukolämmöksi ja sähköksi. Puhdistamon yhteyteen rakennettiin Turku Energian lämpöpumppulaitos, joka kierrättää puhdistetun jäteveden lämpöpumpun kautta ottaen talteen jäteveden lämpöenergian kaukolämpöverkkoon hyödynnettäväksi. Laitos tuottaa lisäksi kaukokylmää. Jäteveden lämpöenergia vastaa noin 4&nbsp;000 pientalon vuotuista lämmönkulutusta. Laitokselle on myöhemmin hankittu toinenkin lämpöpumppu.

Turun kaupunginvaltuusto päätti vuonna 1999 puhdistamon rakentamisesta, ja viisi vuotta kestäneen lupakäsittelyn jälkeen aloitettiin rakennusvaihe. Puhdistamo saatiin käyttöön vuoden 2008 lopulla. Puhdistamon vihki käyttöön 28. tammikuuta 2010 ympäristöministeri Paula Lehtomäki. Uusi puhdistamo korvasi Kaarinan, Piikkiön, Paimion, Raision ja Turun jätevedenpuhdistamot.

## Lähteet

## Aiheesta muualla
* Turun seudun puhdistamo Oy: kotisivut
*
Howie Mandel

**Howard Michael Mandel II** (s. 29. marraskuuta 1955 Toronto, Ontario, Kanada) on kanadalainen näyttelijä, televisiojuontaja ja stand up -koomikko. Hänet tunnetaan muun muassa roolistaan Wayne Fiscusina 1980-luvun televisiosarjassa *[[Sairaalan syke (yhdysvaltalainen televisiosarja)|Sairaalan syke]]* (*St. Elsewhere*) ja viihdeohjelma *[[Deal or No Deal]]in* juontajana. Hän on juontanut myös muita ohjelmia, kuten *Howie* ja *The Howie Mandel Show*, ja vieraillut muun muassa sarjoissa *[[Äärirajoilla]]* ja *[[Monk (televisiosarja)|Monk]]*. Mandel on toiminut myös ääninäyttelijänä. Hän on muun muassa ollut päähahmo Bobbyn äänenä animaatiosarjassa *[[Bobby's World]]* ja Gizmon äänenä elokuvissa *[[Riiviöt]]* (*Gremlins*) ja *[[Gremlins 2 – uusi pesue]]* (*Gremlins 2: The New Batch*). Mandel on saanut tähden Hollywood Walk of Famelle. Mandel on toiminut *[[America’s Got Talent|America's Got Talent]]* -ohjelmassa tuomarina.

## Palkinnot
*Golden Apple (1998)
*Hollywood Walk of Fame -tähti (2008)

## Ehdokkuudet
*Gemini-palkinto (1993, 1998)
*Emmy (2008)
*Daytime Emmy (2009)

## Yksityiselämä
Mandel on ollut vuodesta 1980 naimisissa Terry Soilin kanssa. Heillä on kolme lasta (s. 1984, 1989 ja 1992).

## Aiheesta muualla
*
Meksikonkirjosirkut

**Meksikonkirjosirkut** (*Melozone*) on sirkkulien heimoon kuuluva varpuslintusuku. Meksikonkirjosirkkujen sukuun kuuluu BirdLifen mukaan 2 lajia.

## Meksikonkirjosirkkuihin kuuluvia lajeja
* Valkokorvasirkku (*Melozone leucotis*)
* Valkonaamasirkku (*Melozone biarcuata*)

## Lähteet

## Aiheesta muualla
*ITIS: Melozone
Hietakastikka

**Hietakastikka** (*Calamagrostis epigejos*) on monivuotinen isokokoinen heinälaji, jonka tunnistaa muihin pohjoiseurooppalaisiin kastikoihin verrattuna tiheistä ja kookkaista röyhyistä. Tähkylät ovat harmaanvihreät tai sinipunertavan ruskeat.

Hietakastikka voi risteytyä luhtakastikan (*C. stricta*), viitakastikan (*C. canescens*), metsäkastikan (*C. arundinacea*) ja merikastikan eli rantakauran (*C. arenaria*, syn. *Ammophila arenaria*) kanssa. Hietakastikan ja rantakauran risteymä tunnetaan nimellä itämerenkastikka eli itämerenkaurikka (*Calamagrostis* × *baltica*). Hietakastikan ja metsäkastikan risteymä tunnetaan tupaskastikkana (*Calamagrostis* × *acutiflora*).

## Elinympäristö ja levinneisyys
Kastikoiden joukossa hietakastikka on kuivien paikkojen suosija. Se kasvaa enimmäkseen kuivilla paikoilla, muun muassa valoisissa kangasmetsissä, kallioilla, hietikoilla, harjurinteillä, rantakivikoissa, kulo- ja hakkuualoilla sekä tienpenkereillä. Kasvustot ovat usein laajoja.

Hietakastikka kasvaa lähes koko Euroopassa eteläisimpiä Välimeren maita lukuun ottamatta. Aasiassa sitä kasvaa Siperian halki Japaniin, Koreaan ja Koillis-Kiinaan ulottuvalla alueella. Lisäksi lajia tavataan uustulokkaana itäisessä Pohjois-Amerikassa.

Suomessa hietakastikka on hyvin yleinen maan etelä- ja keskiosissa. Pohjois-Pohjanmaan ja Keski-Lapin välillä sen yleisyys vaihtelee yleisestä melko yleiseen. Pohjois-Lapissa hietakastikkaa kasvaa vain harvakseltaan.

## Lähteet
* 
* 

### Viitteet

## Aiheesta muualla
* Suomen Lajitietokeskus: Hietakastikka (''Calamagrostis epigejos'')
* Kasviatlas 2022: Hietakastikan (''Calamagrostis epigejos'') levinneisyys Suomessa.
* Pinkka – Lajintuntemuksen oppimisympäristö: Hietakastikka (''Calamagrostis epigejos'')
* ITIS: ''Calamagrostis epigeios'' 
* United States Department of Agriculture (USDA): ''Calamagrostis epigeios'' 
* Flora of China: ''Calamagrostis epigeios''
Vasili Baženov

**Vasili Ivanovitš Baženov** (); (12. maaliskuuta (J: 1. maaliskuuta) 1737 tai 1738 – 13. elokuuta (J: 2. elokuuta) 1799 Pietari, Venäjän keisarikunta) oli venäläinen klassismin ajan arkkitehti. Hänen töissään esiintyy myös muinaisvenäläisen eli keskiaikaisen arkkitehtuurin ja uusgotiikan vaikutteita.

Vasili Baženov syntyi diakonin perheeseen Dolskojen kylässä Malojaroslavetsin lähellä, toisten tietojen mukaan Moskovassa. Hän työskenteli Moskovassa arkkitehti Dmitri Uhtomskin työryhmässä, opiskeli Moskovan yliopiston kymnaasissa sekä vuodesta 1756 lähtien Pietarissa aluksi Keisarillisessa tiedeakatemiassa Savva Tševakinskin ja myöhemmin Keisarillisessa Pietarin taideakatemiassa Aleksandr Kokorinovin ja Jean-Baptiste Vallin de la Mothe johdolla. Vuosina 1760–1762 Baženov opiskeli Pariisin taideakatemiassa ja vuosina 1762–1764 hän asui Italiassa. Vuonna 1765 hänestä tuli Pietarin taideakatemian akateemikko ja vuonna 1799 sen varapresidentti.

Baženovin varhaisista töistä merkittävimpiä ovat Moskovan kremlin ja Tsaritsynon keisarillisen palatsin toteutumatta jääneet rakennussuunnitelmat. Moskovaan hän rakensi Dolgovin (1770), Paškovin (1784–1786) ja Juškovin (1780-luvun loppu) talot. Baženovin suunnittelemina pidetään myös Bykovon kartanon Vladimirin kirkkoa (1789) sekä eräitä muita Moskovan ympäristön rakennuksia. Pietarissa Baženovin töinä on pidetty Bezborodkon huvilaa, Mikaelinlinnaa, Aleksanterin instituuttia sekä Arsenaalin ja ensimmäisen kadettikorpuksen rakennuksia.

## Lähteet

## Aiheesta muualla
Birževyje vedomosti

**Birževyje vedomosti** (, suomeksi ”Pörssiuutiset”) -nimisiä sanomalehtiä on Venäjällä ilmestynyt useita.

Konstantin Trubnikovin Pietarissa toimittama liberaalia suuntausta edustanut päivälehti syntyi vuonna 1861 *Kommertšeskaja gazeta* (”Kauppalehti”) ja *Žurnal dlja aktsionerov* (”Osakkeenomistajien aikakauslehti”) -lehtien yhdistyessä. Vuodesta 1875 sen julkaisijana toimi Vasili Poletika, jonka aikana lehden oppositiohenkisyys lisääntyi. Sensuurin takia sen julkaisu jouduttiin useasti keskeyttämään. Vuonna 1879 lehti sai nimen *Molva* (”Huhu”). Sen ilmestyminen lakkasi vuonna 1881.

Stanislav Propperin perustama samanniminen sanomalehti ilmestyi Pietarissa vuosina 1880–1917. Suuntaukseltaan se oli maltillisen liberaali. Aluksi se ilmestyi kaksi, myöhemmin neljä kertaa viikossa ja vuodesta 1885 päivälehtenä. Julkaisijoita ja toimittajia olivat Propper, Vladimir Bondi, Ijeronim Jasinski ym. Vuodesta 1893 julkaistiin erillistä maaseutupainosta ja vuodesta 1902 lähtien lehti ilmestyi kahdesti päivässä. Vuonna 1905 se toimi jonkin aikaa perustuslaillisten demokraattien äänenkannattajana. Joulukuussa se ilmestyi nimillä *Svobodnyi narod* (”Vapaa kansa”) ja *Narodnaja svoboda* (”Kansan vapaus”). Vuodesta 1906 lähtien lehteä julkaistiin jälleen puolueista riippumattomana porvarillisen linjan kannattajana. Bolševikit lakkauttivat sen lokakuussa 1917.

## Lähteet
Pilar

**Pilar** on Ñeembucún departementin pääkaupunki Paraguayssa Paraguayjoen varrella. Sen asukasluku oli vuoden 2022 väestönlaskennassa 34&nbsp;741.

## Maantiede

Pilar sijaitsee Paraguayn lounaisosassa Ñeembucún departementissa Paraguayjoen varrella noin 260 kilometriä maan pääkaupunki Asunciónista etelään.

## Historia
Kuvernööri Pedro Melo de Portugal perusti Pilarin vuonna 1779. 

Paraguayn diktaattori José Gaspar de Francian kaudella Pilar oli Itapúan ohella Paraguayn ainut ulkomaankauppaa tekevä satama. Sen kehittymistä Alfredo Stroessnerin kaudella hidasti merkittävästi sen eristäytyneisyys muusta maasta. Se liitettiin kokonaan maan maantieverkkon vasta vuonna 2000. Paragauyjoen yli on joskus kaavailtu Argentiinaan kulkevaa siltaa. Kaupungin suurin työnantaja on ollut Manufactura de Pilar. Puuvillaa käsittelevä laitos on maan suurin yksittäinen tehdas.

## Väestö
Pilarin asukasluku oli Paraguayn vuoden 2022 väestönlaskennan mukaan 34&nbsp;741.

Kaupungissa toimii yliopisto.

## Lähteet

## Aiheesta muualla
Danny Califf

**Daniel Benjamin ”Danny” Califf** (s. 17. maaliskuuta 1980 Montclair, Kalifornia, Yhdysvallat) on yhdysvaltalainen jalkapalloilija, pelipaikaltaan puolustaja. Hän edustaa Major League Soccerin Torontoa.

## Seurajoukkueura

Ennen ammattilaisuraansa Califf pelasi University of Marylandin yliopistojoukkueessa Maryland Terrapinsissä. Hänet valittiin *[[Soccer America]]* -lehden kokoamaan vuoden tulokasjoukkueeseen vuonna 1998.

Toisen yliopistokautensa jälkeen Califf teki Project-40-sopimuksen ammattilaisliiga Major League Soccerin kanssa ja otti osaa vuoden 2000 MLS SuperDraftiin, jossa Los Angeles Galaxy varasi hänet numerolla kuusi. Califf nousi joukkueen avauskokoonpanoon jo tulokaskaudellaan, jonka aikana hän pelasi 18 ottelussa. Seuraavan kolmen kauden aikana hänestä kehittyi yksi liigan parhaista keskuspuolustajista, ja hän oli voittamassa Lamar Hunt U.S. Open Cupia vuonna 2001 ja MLS Cupia vuonna 2002.

Ennen kautta 2005 Califf kaupattiin San Jose Earthquakesiin, jossa hänet nimettiin ensimmäistä kertaa urallaan MLS:n tähdistöjoukkueeseen (MLS Best XI).

Califf vietti San Josessa vain yhden kauden ja siirtyi tammikuussa 2006 Eurooppaan Tanskan superliigan Aalborgiin. Kaudella 2007–2008 Aalborg voitti Tanskan-mestaruuden ja osallistui UEFA-cupiin Califfin toimiessa joukkueen kapteenina. Hän ei kuitenkaan päässyt seuran kanssa yhteisymmärrykseen jatkosopimuksesta, vaan siirtyi kaudeksi 2008–2009 hopeajoukkue Midtjyllandiin.

Califf palasi kotimaahansa tammikuussa 2010, kun hän teki sopimuksen MLS:n tulokasjoukkue Philadelphia Unionin kanssa. Hän toimi joukkueen kapteenina sen esikoiskaudella MLS:ssä.

Califf siirtyi Chivas USA:han kesken kauden 2012. Vuoden 2012 MLS Re-Entry Draft -varaustilaisuudessa hänen oikeutensa siirtyivät Torontolle.

## Maajoukkueura

Califf on pelannut Yhdysvaltain maajoukkueissa alle 17-vuotiaiden ikäluokasta alkaen. Hän pelasi alle 17-vuotiaiden MM-kilpailuissa vuonna 1997, nuorten MM-kilpailuissa vuonna 1999 ja kesäolympialaisissa vuonna 2000.

Yhdysvaltain A-maajoukkueessa Califf debytoi 19. tammikuuta 2002 ottelussa Etelä-Koreaa vastaan. Hän oli mukana vuosien 2003 ja 2009 Maanosaliittojen cupissa, vuosien 2002 ja 2003 Gold Cupissa ja vuoden 2007 Copa Américassa. Hän pelasi myös vuosien 2006 ja 2010 MM-kilpailuiden karsinnoissa.

## Saavutukset

**Seurajoukkueet**
* MLS Cup: 2002
* MLS Supporters’ Shield: 2002, 2005
* Lamar Hunt U.S. Open Cup: 2001
* CONCACAF Champions’ Cup: 2000
* Tanskan superliiga: 2007–2008

**Maajoukkueet**
* CONCACAF Gold Cup: 2002

**Henkilökohtaiset**
* MLS Best XI: 2005

## Lähteet

## Aiheesta muualla

* Danny Califf Major League Soccerin sivustolla 
* Danny Califf U.S. Soccerin sivustolla
Emiko Shiratori

**Emiko Shiratori** (, o.s. **Yamamuro**, s. 16. maaliskuuta 1950) on japanilainen laulaja. 

Shiratorin laulajanura käynnistyi 1960- ja 1970-lukujen vaihteessa. Hän esiintyi Sapporon talviolympialaisissa 1972 ja Naganon talviolympialaisissa 1998. Shiratori on lisäksi laulanut ääniraitoja useisiin konsolipeleihin, joista Final Fantasy IX:ään sävelletty *Melodies of Life* julkaistiin jopa erillisenä singlenä kappaleen englanninkielisen version saamasta suosiosta johtuen.

Shiratori on *[[Muumilaakson tarinoita]]* -sarjaan musiikit säveltäneen Sumio Shiratorin vaimo. Emiko lauloi sarjaan japaninkieliset tunnuslaulut, sekä toimi sarjan kertojana.

## Lähteet
*Profiili Square Enix Music Onlinessa
Faddei Bulgarin

**Faddei Venediktovitš Bulgarin** (, puolaksi *Jan Tadeusz Krzysztof Bułharyn*; 5. heinäkuuta (J: 24. kesäkuuta) 1789 Minskin lääni – 13. syyskuuta (J: 1. syyskuuta) 1859 Karlova, Tarton lähellä) oli puolalaissyntyinen venäläinen lehtimies ja kirjailija.

## Suku ja koulutus
Faddei Bulgarinin isä oli puolalainen aatelinen, joka venäläisen kenraali Voronovin murhan takia karkotettiin vuonna 1794 Siperiaan. Äiti toi pojan Pietariin kadettikouluun, josta tämä valmistui vuonna 1806. Bulgarin osallistui vuosina 1806–1807 ranskalaisten ja vuosina 1808–1809 ruotsalaisten vastaisiin sotatoimiin. Vuonna 1811 hänet erotettiin armeijasta, minkä jälkeen hän liittyi Ranskan puolalaiseen legioonaan, osallistui Espanjan sotaan ja Napoleonin sotaretkeen Venäjälle.

## Kirjallinen ura
Vuonna 1819 Bulgarin liittyi Vilnan puolalaiseen kirjallisuusseuraan ja saavutti mainetta puolalaisessa lehdistössä julkaisemillaan teoksilla. Samana vuonna hän muutti Pietariin, jossa julkaisi Nikolai Gretšin kanssa *Severnyi arhiv* (1822–1828) ja *[[Syn otetšestva]]* (ven. Сын оте́чества, Isänmaan poika, 1825-1839) -aikakauslehtiä sekä Venäjän ensimmäistä kirjallispoliittista sanomalehteä *Severnaja ptšela* (ven. Северная пчела, Pohjolan mehiläinen 1825-1859). Dekabristikapinan jälkeen vuonna 1825 Bulgarinista tuli jyrkkä tsaarinvallan kannattaja. Hän laati hallitukselle ehdotuksia vapaamielisyyden kitkemiseksi Venäjältä, teki yhteistyötä poliittisen poliisin kanssa, kirjoitti ilmiantoja kilpailijoistaan ja kävi katkeraa kamppailua Aleksandr Puškinia ja tämän lähipiiriä sekä realistisen suuntauksen edustajia vastaan. Bulgarinin huonosta maineesta huolimatta hänen lehtensä ja tapainkuvauksensa olivat aikanaan suosittuja suuren yleisön keskuudessa. Hän oli myös ensimmäisiä venäläisiä romaanikirjailijoita.

Bulgarin kertoo osallistumisestaan Suomen sotaan vuonna 1848 julkaisemassaan muistelmateoksessa *Vospominanija*. Vuonna 1838 hän kävi uudestaan Suomessa. Matkakertomuksessaan hän kuvaa suomalaisia uskollisiksi keisarin alamaisiksi ja ylistää maassa Venäjän vallan aikana tapahtunutta kehitystä. Vuonna 1840 Bulgarin osallistui Helsingin yliopiston 200-vuotisjuhlallisuuksiin.

## Suomennettu teos
* *Sotilaan sydän: Suomen sodasta Engelin Helsinkiin*. Toimittanut ja suomentanut Marja Itkonen-Kaila. Helsinki: Suomalaisen Kirjallisuuden Seura, 1996.

## Lähteet

## Aiheesta muualla
* Faddei Bulgarinin teoksia Lib.ru -sivustolla
Edorf

**Edorf** (oikealta nimeltään **Frode Erik Ingebrigtsen**, 1985 Båtsfjord, Finnmark – 31. maaliskuuta 2015 Pirkkala)  oli suomalainen Joku Roti Recordsille levyttänyt rap-artisti. Hän voitti Rapin Suomenmestaruuden vuonna 2003.

## Ura
Edorf syntyi Pohjois-Norjan Båtsfjordissa ja vietti nuoruutensa Ivalossa. Hän soitti aluksi pianoa ja vaihtoi 8-vuotiaana kitaraan. Vuotta myöhemmin Edorf perusti ystävineen bändin, joka pysyi kasassa 10 vuotta. Vuosituhannen vaihteessa Edorf löysi hip hopin. Edorfin esikoisjulkaisu *[[Näkijä EP]]* julkaistiin vuonna 2006. Samana vuonna julkaistiin myös *[[Musta lammas (mixtape)|Musta lammas]]* -mixtape.

Tuohon aikaan alkunsa saivat myös Guerra Norte-, Naapasujunitti- ja Muinaiset -kokoonpanot. Näiden lisäksi Edorf vaikutti Lappi Itsenäiseksi -possessa, Härmälän Tyyli -duossa ja Joku Roti Mafiassa. Edorfin ensimmäinen studioalbumi *[[Yön elonkorjuu]]* julkaistiin 23. helmikuuta 2011 Joku Roti Recordsin kautta. Albumin ensimmäinen näytekappale "Jälkiä olemassaolosta" julkaistiin syksyllä 2010, ja kappaleesta "Painajainen tulesta" julkaistiin Juuso Aallon ohjaama musiikkivideo helmikuun alussa 2011.

Edorf muutti vuonna 2007 Ivalosta Tampereelle. Hän kuoli synoviaaliseen sarkoomaan maaliskuussa 2015 ollessaan 29-vuotias. Ennen kuolemaansa Edorf oli ehtinyt äänittää toisen albuminsa, joka julkaistiin hänen kuolemansa jälkeen vuoden 2016 kesällä nimellä *Varjojen piiri*.

## Diskografia
### Albumit
* 
* 

### EP:t
* 

### Mixtapet
* 
* F. E. Stonela & J. P. Ovela: 

### Musiikkivideot
* ”Painajainen tulesta” (2011)

### Vierailijana

## Lähteet

## Aiheesta muualla

* Edorf Joku Roti Recordsin sivustolla
* 
* Edorf Mikseri.net -sivustolla
* Edorfin haastattelu Redrum-187 -sivustolla
*
Pentti Kuula

**Pentti Risto Kuula** (s. 10. toukokuuta 1936 Keuruu) on suomalainen kirkkomuusikko, musiikkiarvostelija ja musiikin tohtori. Hän on Toivo Kuulan veljenpoika.

## Koulutus
Pentti Kuula suoritti kanttori-urkurin tutkinnon vuonna 1963, musiikinopettajan tutkinnon 1964 ja musiikin kandidaatin tutkinnon 1988 Sibelius-Akatemiassa. Hänellä on myös humanististen tieteiden kandidaatintutkinto Helsingin yliopistossa (1968). Kuula väitteli musiikin tohtoriksi vuonna 2006. Väitöskirjan otsikko oli *Viipurin Musiikin Ystävien orkesteri suomalaisen musiikin ja kansallisen identiteetin edistäjänä 1894–1918*.

## Ura
Kuula toimi Helsingin Vartiokylän seurakunnan kanttorina sekä Vuosaaren yhteiskoulun musiikinopettajana. Hän johti myös Ylioppilaiden kristillisen yhdistyksen (YKY) ja Evankelisen Yli­oppilas­liiton (EYL) kuoroja. Hän on ollut Kotimaa-lehden pitkäaikainen musiikkiarvostelija.

## Kirjallinen tuotanto
*(Pentti Pellon kanssa), Kirkkomusiikin suuria mestareita, Kirkon opintokeskus, Helsinki, 1966
* Toimittanut kirkkomusiikista kertovat osuudet teoksiin *Rippikoulun opettajan käsikirja* (1972) ja *Uskomme* (rippikoulun oppikirja, 1977).

## Lähteet
Vladimir Bontš-Brujevitš

**Vladimir Dmitrijevitš Bontš-Brujevitš** (, 28. kesäkuuta (J: 16. kesäkuuta) 1873 Moskova – 14. heinäkuuta 1955 Moskova) oli venäläinen bolševikki, neuvostoliittolainen poliitikko ja historian tohtori.

Vladimir Bontš-Brujevitš syntyi aatelissukuisen maanmittarin perheeseen. Hän opiskeli Moskovan maanmittausinstituutissa ja valmistui Kurskin maanmittarikoulusta. Vuodesta 1892 lähtien Bontš-Brujevitš osallistui marksilaisten kerhojen toimintaan ja vuonna 1895 hän liittyi Venäjän sosiaalidemokraattiseen työväenpuolueeseen.

Vuonna 1896 Bontš-Brujevitš muutti ulkomaille. Hän opiskeli Zürichin yliopistossa, osallistui vallankumoukselliseen toimintaan, tutustui Leninin ja työskenteli *[[Iskra]]*-lehden toimituksessa. Vuosina 1903–1905 hän johti Venäjän sosiaalidemokraattisen työväenpuolueen keskuskomitean Geneven toimistoa, osallistui *Vperjod*-lehden perustamiseen ja puolueen kolmannen edustajainkokouksen valmisteluun.

Marraskuussa 1905 Bontš-Brujevitš muutti Pietariin, jossa hän työskenteli bolševikkilehtien toimittajana. Vuodesta 1910 lähtien hän toimi *Žizn i znanije* -kustantamon johtajana ja vuosina 1910–1914 *[[Zvezda (pietarilainen sanomalehti)|Zvezda]]* ja *[[Pravda]]* -lehtien toimitusten jäsenenä. Helmikuun vallankumouksen jälkeen Bontš-Brujevitš oli Pietarin neuvoston toimeenpanevan komitean jäsen ja työskenteli *[[Izvestija]]* ja *Rabotši i soldat* -lehtien toimittajana. Lokakuun vallankumouksen aikana hän oli Smolnan ja Taurian palatsin alueen komendantti ja vuosina 1917–1920 Venäjän kansankomissaarien neuvoston kanslianhoitaja. Maaliskuussa 1918 hän johti neuvostohallituksen muuttoa Moskovaan.

Vallankumouksen jälkeen Bontš-Brujevitš toimi perustamansa sovhoosin johtajana, lehtimiehenä sekä Venäjän vallankumousliikkeen historian, uskontotieteen, kansatieteen ja kirjallisuuden tutkijana. Vuodesta 1933 lähtien hän työskenteli valtiollisen kirjallisuusmuseon ja vuosina 1945–1955 Neuvostoliiton tiedeakatemian uskonnonhistorian ja ateismin museon johtajana. Bontš-Brujevitš on palkittu Leninin kunniamerkillä.

## Suomennettuja teoksia
* *Muistelmia V. I. Leninin Genevessä oloajalta*. Leningrad: Kirja, 1932.
* *Lenin ja lapset*. Suom. Vuokko Ahveninen. Petroskoi: Karjalan ASNT:n valtion kustannusliike, 1959.
* *Lenin: muistelmia*. Suom. Vuokko Ahveninen. Petroskoi: Karjalan ASNT:n valtion kustannusliike, 1958.
* *Lenin: muistelmia*. Suom. Kerttu Kyhälä-Juntunen. Petroskoi: Karjala, 1984.

## Lähteet
12 Gauge

**12 Gauge** on Kalmahin kuudes studioalbumi, joka julkaistiin 24. helmikuuta 2010.

## Kappaleet
Kaikki kappaleet säveltänyt A. Kokko ja sanoittanut P. Kokko, ellei toisin mainittu.

#
#
#
#
#
#
#
#
#

## Kokoonpano
* Pekka Kokko – laulu, kitara
* Antti Kokko – kitara
* Timo Lehtinen – bassokitara
* Janne Kusmin – rummut 
* Marco Sneck – kosketinsoitin

## Arvostelut
* AllMusic: 
* Imperiumi: 8+/10
* Soundi: 

## Lähteet

## Aiheesta muualla
* 
*
Vesipallo olympialaisissa

**[[Vesipallo]]** on ollut mukana olympialaisisten ohjelmassa toisista kesäolympialaisista, vuodesta 1900 asti. Vuoden 1904 olympialaisissa vesipallo oli näytöslajina. Naiset kilpailivat ensimmäisen kerran olympialaisten vesipallossa Sydneyn vuoden 2000 kesäolympialaisissa. Parhaiten menestynyt maa olympialaisten vesipallossa on Unkari.

## Mitalistit
### Miehet

### Naiset

## Mitalitaulukko

## Lähteet
Hangon satama

**Hangon Satama Oy** ( Ab,  Ltd, LOCODE:   FI HKO) on Hangon kaupungin omistama osakeyhtiö. Se on Suomen eteläisin  satama. Hangon satama koostuu kolmesta satamanosasta: Länsisatamasta, Ulkosatamasta ja Koverharin satamasta, jotka kuuluvat Hangon Satama Oy:n yhtiön hallintaan. Hangon satama on perustettu vuonna 1872. Transfennica on sataman suurin käyttäjä. Finnlines ilmoitti tammikuussa 2018 siirtävänsä Rostockiin kulkevan reittiliikenteen Hangon Satamaan. DFDS Seaways liinennöi Hangosta M/S Sailor-aluksella Paldiskiin.

## Sataman osat
### Länsisatama

Hangon kantakaupungin etelälaidalla sijaitsevan Länsisataman kautta kulkeva rahti on lähinnä paperin vientiä, autojen tuontia sekä traileri- ja konttiliikennettä. Samassa on myös ro-ro-toimintoihin liittyvää matkustajaliikennettä. Satamassa vierailee vuosittain 1&nbsp;350 alusta.

Länsisatamassa on viisi ro-ro-laituria:
* 1 (syvälaituri) Pituus 245 metriä, altaan syvyys 13 m. 45 tonnin monitoiminosturi.
* 2 Pituus 220 m, syvyys 9,0 m. Peräporttipaikka.
* 3 Pituus 280 m, syvyys 7,3 m. Peräporttipaikka.
* 4 Pituus 165 m, syvyys 9,0 m. Peräporttipaikka.
* 5 Pituus 300 m, syvyys 7,8 m. Peräporttipaikka.
* Lisäksi muuta laituria on 120 metriä ja sen syvyys on 6,8 m.

Katettua varastotilaa alueella on 55&nbsp;300&nbsp;m² ja avointa varastotilaa 128&nbsp;000&nbsp;m².

### Ulkosatama
Hangon Tulliniemessä sijaitsevaan Ulkosatamaan tuodaan autoja sekä sitä käytetään purkauspaikkana. Satamassa vierailee vuosittain 250 alusta. Satamaan kuuluu Suomen ja EU:n tullialueen ulkopuolinen vapaa-alue (vapaasatama).

Ulkosatamassa on kaksi ro-ro-laituria, joiden pituudet ovat 170 ja 180 metriä. Altaan syvyys on 7,2 metriä. Avointa kenttätilaa alueella on 600&nbsp;000&nbsp;m² ja katettua varastotilaa 21&nbsp;000&nbsp;m².

* Katso myös: Suomen Vapaasatama, autojen maahantuontiin erikoistunut yritys Hangon Ulkosatamassa

### Koverharin satama
Hangon Lappohjan kylän lähellä sijaitsee Koverharin satama, jossa satamatoiminnot kännistyivät osana Hangon satamaa keväällä 2017. Satamasta lähtee maakaasuputkijunia Riihimäelle. Hangon satama on aikeissa laajentaa satamaa.

## Rahtiliikenne

Hangon sataman tavaraliikenne käsitti vuonna 2011 yhteensä runsas 3,8 miljoonaa tonnia. Tuonnin osuus oli 1,774 ja viennin 2,089 miljoonaa tonnia. Ulkomaan tavaraliikenteen tuonnin suurimman tavararyhmän (0,739 milj. t) muodostivat kappaletavarat; viennissä suurimmat tavararyhmät olivat paperi ja kartonki (0,852 milj. t) ja kappaletavara (0,256 milj. t).

**Hangon sataman vuosittainen rahtimäärä:**

(*) Alkuvuoden 2012 tilastossa on vain ulkomaanliikenne. Kotimaan rahti tulee tämän lisäksi.

## Lähteet

## Aiheesta muualla

* Hangon sataman verkkosivut
* Hangon Tulliniemen säämittauksia (ilmatieteenlaitos.fi)
* Hangon satama, Helsingin Sanomat Viikkoliite, 16.12.1928, nro 51, s. 1, Kansalliskirjaston digitaaliset aineistot
Pakkasmittari

**Pakkasmittari** (*Erannis defoliaria*; aiemmin *Hibernia defoliaria*) on mittareihin (Geometridae) kuuluva yöperhonen. Laji on eteläisessä Suomessa yleinen ja lukeutuu lentoaikansa puolesta syksyn viimeisiin perhosiin.

## Koko ja ulkonäkö
Hyvin jyrkästi sukupuolidimorfinen perhoslaji, jonka koiraat ja naaraat eivät muistuta toisiaan lainkaan, ja jolla esiintyy lisäksi lajin sisäistä muuntelua. Koiraat ovat verraten kookkaita, yleisväritykseltään kellanruskeita perhosia. Sekä etu- että takasiivissä esiintyy kauttaaltaan pieniä tummanruskeita täpliä. Etusiiven taustaväri on vaaleankellertävä ja kaksi selvää tummaa, kulmikasta juovaa rajaa siiven keskelle leveän, vaaleankellertävän sarakkeen. Sekä sisemmän tumman juovan sisä- että ulomman tumman juovan ulkopuolella on selvä kaistale ruskeaa väriä. Siiven keskiosan vaalealla alueella on selvästi erottuva musta täplä. Osalla koiraista siivet ovat kuitenkin tasaisen oranssinruskeat, eikä keski- ja reunasarkojen välillä ole suurta sävyeroa. Etenkin ulompi poikkijuova ja keskitäplä kuitenkin erottuvat yleensä hyvin. Siipiväli on 35&ndash;41&nbsp;mm. Takasiivet ovat etusiipiä vaaleammat ja niissä on tumma keskitäplä.

(MHNT) Erannis defoliaria - Jaskulin - Poland - male dorsal.jpg|♂ 
(MHNT) Erannis defoliaria - Jaskulin - Poland - male ventral.jpg|♂  △

Naarasyksilöt ovat alle senttimetrin pituisia, täysin siivettömiä, pitkäjalkaisia hyönteisiä. Naaraan ruumis on yleisväritykseltään vaalea, mutta siinä on runsaasti tummia täpliä, jotka saattavat yhtyä ja muodostaa selkäpuolelle tummia raitoja. Pakkasmittarinaaraita voi löytää toukan ravintokasvien rungoilta.

Melko samannäköisiä lajeja ovat ruskamittari (*Agriopis aurantiaria*) sekä keväällä lentävä huhtimittari (*Agriopis marginaria*).

## Levinneisyys ja lentoaika

Eurooppalainen laji, jonka levinneisyys idässä ulottuu Kaukasukselle. Suomessa pakkasmittaria tavataan eteläiselle Pohjanmaalle saakka ja se on esiintymisalueellaan yleinen. Aikuiset perhoset lentävät syyskuun lopulta marraskuulle.

## Elinympäristö ja elintavat
Viihtyy lehtimetsissä ja soilla, mutta myös muuntyyppisissä ympäristöissä, kuten puistoissa ja puutarhoissa. Se on usein melko runsaslukuinen. Pakkasmittari on aivan syksyn viimeisiä perhosia ja koirasperhoset lentävät mielellään ikkunoihin ja muiden valonlähteiden luokse. Lajin tiedetään lentävän jopa pikkupakkasella ja lumisateessa. Talvehtii munana.

Joinakin vuosina toukat saattavat syödä lehtipuita kokonaan lehdettömiksi.

## Ravintokasvi
Toukka on polyfagi, jonka ravintokasveja ovat mm. koivut, tammi, omenat ja ruusut.

Erannis defoliaria larva 1.JPG|Perhostoukka
Erannis defoliaria pupa.JPG|Kotelo


## Lähteet

## Aiheesta muualla
* Garden Safari: Mottled Umber Moth  
* Pakkasmittari
* Bestimmungshilfe des Lepiforums 
* Moths and Butterflies of Europe and North Africa 
* Vlindernet
Leandro Cabrera

**Leandro Daniel Cabrera Sasía** (s. 17. kesäkuuta 1991 Montevideo, Uruguay) on uruguaylainen jalkapalloilija. Hän on pelipaikaltaan vasen laitapuolustaja. Cabrera edustaa Espanjan pääsarjassa pelaavaa Espanyolia.

Cabrera aloitti ammattilaisuransa uruguaylaisessa Sporting Defensorissa, jonka riveissä hän voitti maan clausura-mestaruuden vuonna 2009. Saman vuoden kesäkuussa hänet kaupattiin espanjalaiseen Atlético Madridiin. Lehtitietojen mukaan Cabreran siirtosumma oli 1,5 miljoonaa euroa. Cabrera pelasi ensimmäisen liigaottelunsa Atléticossa toukokuussa 2010. Elokuussa 2010 hän siirtyi yhden kauden mittaisella lainasopimuksella Espanjan toiseksi korkeimmalla sarjatasolla pelaavaan Recreativo Huelvaan. Kauden 2011–2012 Cabrera vietti lainalla niin ikään toiseksi ylimmällä sarjaportaalla pelaavassa Numanciassa. Kaudeksi 2012–2013 hänet lähetettiin lainalle samaa sarjatasoa edustavaan Hérculesiin.

Syyskuussa 2013 kesän siirtoikkunan umpeutuessa Cabreran sopimus Atléticon kanssa purettiin ja hän siirtyi Real Madrid Castillaan. Yhden Castillassa vietetyn kauden jälkeen Cabrera solmi kolmivuotisen sopimuksen Zaragozan kanssa.

Cabrera on pelannut Uruguayn alle 20-vuotiaiden maajoukkuessa. Hän edusti maataan vuosina 2009 ja 2011 pelatuissa alle 20-vuotiaiden MM-kilpailuissa.

## Lähteet
Landon Wilson

**Landon Matthew Wilson** (s. 13. maaliskuuta 1975 St. Louis, Missouri, Yhdysvallat) on yhdysvaltalainen entinen jääkiekkoilija. Hän pelasi laitahyökkääjänä ja rightin puolelta. 

## Ura
Wilson pelasi edellisen kauden USHL:ää Dubuque Fighting Saintsin riveissä, kun hänet varattiin ensimmäisellä kierroksella Toronto Maple Leafsiin kesällä . Kaksi seuraavaa kautta hän pelasi Pohjois-Dakotan yliopistojoukkueessa. Kaudella 1993–94 Wilson valittiin WCHA:n vuoden tulokkaaksi. Wilson ei pelannut Maple Leafsissä, vaan hänet kaupattiin kesäkuussa 1994 isossa kaupassa Wendel Clarkin, Sylvain Lefebvren ja ensimmäisen kierroksen varausvuoron  kanssa Quebec Nordiquesiin vaihdossa Mats Sundiniin, Garth Butcheriin, Todd Warrineriin ja ensimmäisen kierroksen varausvuoroon. Wilson pelasi toisen yliopistokautensa 1994–95 kevään 1995 Nordiquesin farmijoukkue Cornwall Acesissa.

Kaudeksi 1995–96 Quebec Nordiques muutti Denveriin ja vaihtoi nimensä Colorado Avalancheksi. Tuolla kyseisellä kaudella Wilson debytoi NHL:ssä ja pelasi kaikkiaan seitsemässä ottelussa. Hän teki niissä myös uransa avausmaalin. Avalanche voitti kauden päätteeksi Stanley Cupin, mutta Wilson ei pelannut tarpeeksi otteluita, jotta hänen nimensä olisi kaiverrettu Stanley Cupiin. Kaudella 1996–97 Wilson pelasi yhdeksän ottelua Avalanchessa, kunnes hänet kaupattiin Anders Myrvoldin kanssa Boston Bruinsiin vaihdossa ensimmäisen kierroksen varausvuoroon  marraskuussa 1996. Wilson pelasi Bruinsin organisaatiossa kevääseen 2000 asti. Hän pelasi suurimman osan kausista 1997–98 ja 1998–99 farmijoukkue Providence Bruinsissa. Vuonna 1999 Wilson valittiin AHL:n tähdistökentälliseen. Heinäkuussa 2000 Wilson siirtyi vapaana agenttina Phoenix Coyotesiin. Hän sai siellä aiempiin kausiin verrattuna enemmän peliaikaa NHL:stä. Wilson pelasi Coyotesissa helmikuuhun 2004 asti, kunnes hän siirtyi loppukaudeksi 2003–04 Pittsburgh Penguinsiin.

Wilson pelasi  Espoo Bluesissa, jääkiekon SM-liigassa. Hänen kautensa jäi kuitenkin 37 ottelun mittaiseksi selkävaivojen vuoksi. Wilson ei kovinkaan vastannut häneen kohdistuneita odotuksia maalintekijänä, mutta häntä pidettiin kuitenkin ihanteellisena pelaajatyyppinä kaukalon ulkopuolella. Wilson siirtyi kaudeksi 2005–06 Sveitsin Nationalliga A:n hallitsevaan mestariin HC Davosiin. Sieltä hän siirtyi kaudeksi 2006–07 puolestaan kevään 2006 mestarijoukkueeseen HC Luganoon, jossa Wilson pelasi kaksi kautta.

Heinäkuussa 2008 Wilson palasi Pohjois-Amerikkaan ja siirtyi Dallas Starsin organisaatioon. Hän pelasi joukkueessa kauden 2008–09 aikana 27 ottelua tehoin 2+6=8. Muut ottelunsa hän pelasi AHL-joukkue Grand Rapids Griffinsissä. Kaudella 2009–10 hän pelasi vain Starsin farmissa, Texas Starsin riveissä, eikä saanut peliaikaa NHL:stä. Texas Stars pääsi AHL:n finaaleihin asti, mutta Calder Cupin vei Hershey Bears.

## Maajoukkue
Wilson pelasi alle 20-vuotiaiden MM-kilpailuissa 1995 ja miesten MM-kilpailuissa 2001.
## Muuta

Wilsonin vasen silmä sokeutui osittain vuonna 2003 kiekon osuttua siihen. Hänen isänsä Rick Wilson on entinen NHL-puolustaja ja entinen Dallas Starsin päävalmentaja.

## Tilastot

## Lähteet
*
*
*

### Viitteet
Isaak Brodski

**Isaak Izrailevitš Brodski** (; 6. tammikuuta 1884  (J: 25. joulukuuta 1883) Sofijevkan kylä Berdjanskin lähellä, Taurian kuvernementti – 14. elokuuta 1939 Leningrad) oli venäläinen ja neuvostoliittolainen taidemaalari.

Isaak Brodski syntyi maanomistajan perheeseen Krimillä, nykyisen Ukrainan alueella. Hän opiskeli Odessan taideopistossa vuosina 1896–1902 ja Ilja Repinin johdolla Pietarin taideakatemiassa vuosina 1902–1908. Ennen Venäjän vallankumousta hän työskenteli lähinnä maisema- ja muotokuvamaalarina.

Neuvostoaikana Brodskista tuli yksi merkittävimmistä sosialistisen realismin edustajista. Hän maalasi suuria vallankumousaiheisia tauluja ja puoluejohtajien muotokuvia, joiden kopioita käytettiin laajasti propagandatarkoituksissa.

Brodski toimi vuodesta 1932 lähtien Leningradin yleisvenäläisen taideakatemian professorina ja vuodesta 1934 sen johtajana. Hänet on palkittu Leninin kunniamerkillä. Pietarissa toimii vuonna 1949 avattu taiteilijan kotimuseo.

## Lähteet
Brockhaus–Jefron

**Brockhaus–Jefron** () oli Pietarissa Venäjällä vuosina 1889–1930 toiminut kirjakustantamo. Sen perustivat pietarilainen kirjanpainaja Ilja Jefron ja saksalainen tietosanakirjojen julkaisemiseen erikoistunut Brockhaus-yhtiö.

Yhtiön tärkein julkaisu on vallankumousta edeltävän Venäjän suurin tietosanakirja *Entsiklopeditšeski slovar* (”Ensyklopedinen sanakirja”). Se ilmestyi 82 perus- ja neljänä täydennysosana vuosina 1890–1907. Tietosanakirjan uudistettu laitos *Novyi entsiklopeditšeski slovar* (”Uusi ensyklopedinen sanakirja”, 1911–1916) jäi keskeneräiseksi. Brockhaus–Jefron julkaisi myös muita hakuteoksia, tietokirjallisuutta ja kaunokirjallisia koottuja teoksia.

Brockhausin ja Jefronin tietosanakirja ilmestyi CD-rom -muodossa vuonna 2002. Sen artikkelit ovat luettavissa myös Internetissä.

## Lähteet

## Aiheesta muualla

* Brockhausin ja Jefronin tietosanakirjan Internet-versio
Maalahden vaakuna

**Maalahden kunnanvaakuna** on Maalahden tunnus, ja sen on suunnitellut Karl-David Långbacka. Vaakunan selitys on ”sinisessä kentässä aaltokoroinen tyviö ja kolme lukkopeltiä asetettuina 2:1, kaikki hopeaa”, ja Maalahden kunnanvaltuusto hyväksyi sen 16. huhtikuuta 1982. Sisäasiainministeriö vahvisti päätöksen 1. heinäkuuta ja vaakuna otettiin käyttöön 9. heinäkuuta samana vuonna. Vaakunan aiheen kolme lukkopeltiä kuvaavat säästäväisyyttä ja yhdistettyjä Maalahden, Petolahden ja Pohjois-Pirttikylän kuntia, ja tyviön aaltokuvio Bergön saaristoa. Aiheella on myös historiallinen tausta; Kaarle IX:n perustettua Maalahden kunnan 9. lokakuuta 1607, sen sinetti asetettiin kolmen lukon taakse, joiden avaimia säilyttivät eri henkilöt; yhtä maalahtelaiset, toista sulvalaiset ja kolmatta kirkkoherra.

Alkuperäinen Maalahdelle 4. helmikuuta 1965 sisäasiainministeriön vahvistama ja Maalahden kunnanvaltuuston 29. lokakuuta 1964 hyväksymä vaakuna oli Gustaf von Numersin suunnittelema. Vaakunan aihe muistuttaa vanhasta rakennuskulttuurista ja erityisesti kyläseppien käsityötaidoista. Vaakunan selitys on ”sinisessä kentässä kaksi vastapielestä ulkonevaa saranarautaa; kaikki hopeaa.”

## Lähteet
* 
* 
*
Andreas Thom

**Andreas Thom** (7. syyskuuta 1965 Rüdersdorf bei Berlin, Saksan demokraattinen tasavalta) on entinen saksalainen jalkapalloilija ja nykyinen valmentaja.

## Pelaajaura
Thom pelasi Berliner FC Dynamossa DDR-Oberligaa ja voitti vuosina 1984–1988 viisi kertaa peräkkäin Itä-Saksan mestaruuden. Sen lisäksi hän voitti Dynamossa FDGB-Pokalin kahdesti vuosina 1988 ja 1989. Vuonna 1989 hän oli eniten maaleja tehnyt pelaaja Oberligassa ja hänet valittiin maansa vuoden jalkapalloilijaksi. Ensimmäisen kansainvälisen ottelunsa Thom pelasi vuonna 1983 Euroopan cupin ottelussa FK Partizania vastaan. Saksan demokraattisen tasavallan maajoukkueessa hän pelasi vuosina 1984–1990 51 ottelua ja teki 16 maalia.

Thomesta tuli ensimmäinen pelaaja, joka siirtyi Oberliigasta Saksan liittotasavallan Bundesliigaan, kun Bayer 04 Leverkusen osti hänet 2,5 miljoonalla markalla. Leverkusenissa hän pelasi vuoteen 1995 ja muodosti yhdessä niin ikään Dynamosta siirtyneen Ulf Kirstenin kanssa menestyksekkään hyökkääjäkaksikon. Leverkusenissa hän voitti vuonna 1993 Saksan cupin. Vuonna 1997 hän siirtyi skotlantilaiseen Celticiin ja vuonna 1998 Hertha Berliniin.

Joulukuussa 1990 yhdistyneen Saksan maajoukkue pelasi ensimmäisen ottelunsa. Vaihdosta peliin tullut Thom teki ottelussa maalin. Hän oli voittamassa Euroopan mestaruushopeaa Ruotsissa 1992. Viimeisen ottelunsa maajoukkueessa hän pelasi huhtikuussa 1994 Arabiemiirikuntia vastaan.

## Valmennusura
Huub Stevensin jätettyä Hertha Berlinin valmennustehtävät toimi Thom pari viikkoa joukkueen väliaikaisena valmentajana joulukuussa 2003. Hans Meyerin aloitettua päävalmentajana 20. joulukuuta siirtyi Thom apuvalmentajan tehtäviin. 10. huhtikuuta 2007 hänet ja  silloinen päävalmentaja Falko Götz erotettiin.

15. joulukuuta 2008 ilmoitettiin, että Thom aloittaa 5. tammikuuta 2009 Holstein Kielin apuvalmentajana. Vuonna 2009 joukkueen onnistui nousta 3. Ligaan. 15. helmikuuta 2010 hänet erotettiin, koska pelaajien ja Thomin välillä ei ollut riittävää luottamusta.

## Lähteet
### Viitteet

## Aiheesta muualla

* Kaikki Thomin pelaamat maaottelut www.dfb.de
Mati Kuulberg

**Mati Kuulberg** (9. heinäkuuta 1947 Tallinna, Viron sosialistinen neuvostotasavalta, Neuvostoliitto – 14. kesäkuuta 2001 Tallinna, Viro) oli virolainen säveltäjä. Kuulberg oli tuottelias nykysäveltäjä, jonka musiikissa nykyaikainen ilmaisu ja kansanmusiikki esiintyvät rinnan klassisten muotoperiaatteiden kanssa.

## Koulutus
Kuulberg opiskeli viulunsoittoa Tallinnan musiikkikeskikoulussa ja sävellystä Tallinnan konservatoriossa Anatoli Garšnekin johdolla 1966–71.

## Ura
Kuulberg oli viulistina Viron valtiollisessa sinfoniaorkesterissa 1966–74. Hän on myös opettanut sävellystä ja teoreettisia aineita Tallinnan eri musiikkikouluissa sekä toimi Viron säveltäjäliiton palveluksessa.

Kuulbergin sävellystuotantoa on kuvattu soinnillisesti omaperäiseksi ja häntä pidetään taitavana orkesterin käyttäjänä. Osa hänen sävellyksiään on tehty myös erikoisille kokoonpanoille. Kuulbergille myönnettiin useita virallisia tunnustuksia ja palkintoja työstään.

## Lähteet
Gullstén

**Gullstén** tai **Gullsten** on Suomessa esiintyvä sukunimi. Erään suomalaisen Gullstén-suvun yksi haara on suomentanut nimensä Paasilinnaksi. Saman suvun alkuperäinen nimi on ollut Kukkonen. Tunnettuja Gullstén-nimisiä ovat:

*Aleksi Gullsten (s. 1993), jalkapalloilija
*Anthony Gullsten (s. 1991), kiipeilijä
*Kari Gullsten, jalkapalloilija
*Pehr Gullstén eli *Pekka Kukkonen* (1770–1825), runonlaulaja ja Rovaniemen lukkari
*Väinö Paasilinna (ent. *Gullstén*), asioitsija ja poliisikonstaapeli, Erno, Reino, Arto ja Mauri Paasilinnan isä.